શ્રીરામ જુમલીમાં જ રોકાઈ જાય છે. ગામડાનો ‘ગ’ શબ્દ બોલતી વખતે પણ જેને ચચરાટ થતો હતો તે શ્રીરામ વેન્કટની જિંદગીમાં આવેલો આ ફેરફાર પ્રેમને આધીન છે. શરૂઆતમાં શ્રીરામનું ધ્યાન માત્ર દિયા પર છે, પણ ધીમે-ધીમે તેને જુમલીના લોકો માટે પ્રેમ જનમવાનું પણ શરૂ થઈ જાય છે અને એ પોતે જુમલીના ઉદ્ધારના કામમાં લાગી જાય છે. આજે જ્યારે ગામડાના લોકો શહેર તરફ આગળ વધી રહ્યા છે અને ગામ છોડી રહ્યા છે ત્યારે શહેરની વ્યક્તિ ગામ ભણી જાય અને ગામને જ જરૂરી સુવિધાઓ સાથે મૉડર્ન શું કામ ન બનાવે એવો ઉમદા વિચાર ‘ગોરી તેરે પ્યાર મેં’માં દર્શાવવામાં આવ્યો છે.